Fl-4 ta' Novembru, L-Uffiċċju tal-Ombudsman ħabbar li beda investigazzjoni fuq inizjattiva tal-Ombudsman dwar il-possibbiltá ta' malamministrazzjoni sistemika fi ħdan il-Faċilità Korrettiva ta' Kordin. Fi stqarrija ppublikata l-Ħamis ingħad li din l-investigazzjoni bdiet fl-4 ta' Novembru. Ingħad li l-Ombudsman iddeċieda li jagħmel din l-investigazzjoni wara numru ta' rapporti li allegaw amministrazzjoni ħażina fil-ħabs bil-Ministeru għall-Intern, is-Sigurtà Nazzjonali u l-Infurzar tal-Liġi ġie infurmat b'din l-investigazzjoni fil-5 ta' Novembru. L-Erbgħa, id-direttur tal-Faċilità Korrettiva ta' Kordin, il-Kurunell Alex Dalli issospenda lilu nnifsu minn Kap Eżekuttiv tal-Aġenzija għas-Servizzi Korrettivi. Hu ssospenda ruħu wara li nstab priġunier ieħor mejjet fiċ-ċella tiegħu, Indjan ta' 35 sena. Din kienet l-erbatax-il mewta fil-ħabs f'dawn l-aħħar tliet snin. Alex Dalli jissospendi lilu nnifsu minn direttur tal-ħabs Is-sospensjoni tiegħu seħħet b'mod immedjat wara laqgħa li kellu mal-Ministru għall-Intern Byron Camilleri. Matul il-lejl li għadda, Indjan ta' 35 sena nstab mejjet fiċ-ċella tiegħu fil-Faċilità. Din kienet l-erbatax-il mewta fil-ħabs f'dawn l-aħħar tliet snin. L-Erbgħa l-Aġenzija għas-Servizzi Korrettivi qalet fi stqarrija li l-gwardjani tal-ħabs sabu nota fejn il- priġunier mejjet, waqt li kienu qed jagħmlu r-ronda tagħhom għall-ħabta tas-6.30am. Fl-aħħar xhur kienu intensifikaw l-appelli biex Alex Dalli jitneħħa mit-tmexxija tal-ħabs hekk kif kien qed ikun allegat li t-tmexxija tiegħu kienet waħda li tinstiga l-biża'. Minflok Dalli, l-Ministeru għall-Intern ħabbar li Robert Brincau nħatar bħala l-Aġent Direttur tal-Faċilità Korrettiva ta' Kordin. Robert Brincau jinħatar bħala l-Aġent Direttur tal-Ħabs Din il-ġimgħa Newsbook.com.mt ikkonferma li minn tal-inqas żewġ priġunieri għaddew stqarrija lill-Pulizija dwar l-awtoritajiet tal-ħabs li huma mmexxija mill-Kurunell Alex Dalli. F'post fuq Facebook il-preżentatur Peppi Azzopardi qal li erba' priġunieri għamlu stqarrija mal-Pulizija dwar it-tmexxija tal-Ħabs, dwar x'raw u minn xiex għaddew. Priġunieri b'rapport lill-Pulizija dwar it-tmexxija tal-ħabs Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_618d2f887f9c8_rand.td-a-rec-img{text-align:left}.td_uid_3_618d2f887f9c8_rand.td-a-rec-img img{margin:0 auto 0 0}